夜蘭香

夜蘭香，又叫夜來香、夜香、月見草，係夾竹桃科夜來香屬嘅長年生藤狀纏繞草本植物或常綠灌木，原產南美。而家喺中國兩廣、雲閩臺地區同南美亞熱帶地區都可以搵到。

佢嘅花語係純潔嘅心、幸福、美好、獨立、反叛。

名
由於佢嘅花香而靚，晚黑時埐味重好香濃，所以叫「夜蘭香」。

樣
佢啲枝比較軟，有毛，入面有乳汁。葉係對生品種，樣似闊嘅蛋形、心形、橢圓形，長4～9.5cm，闊3～8cm，先端短漸尖，全緣，葉邊同葉脈都有毛。花係聚傘花序，生喺葉杈度，而且一次開10～20朵，最多可以開到卅朵；花冠係黃綠嘅橢圓品種，有清香，尤其喺夜晚重濃；花柱比較短，基部有5條棱。果樣似披針，長7.5cm，果皮比較厚兼冇毛。籽係闊嘅蛋形，長大概8mm，頂端有白嘅絹質毛響度。

用途

植株可以做綠籬植物或庭院植物，佢嘅花同葉既可以畀人睇，又可以做藥，甚至可以做餸。

藥用

毒性
雖然夜蘭香有觀賞價值同好多用途，但佢啲花同葉會釋放嘅香氣帶有丁香生物鹼等毒素，長期放喺室內會引起頭暈、咳，甚至喘大氣、失眠。所以比較啱放喺室外或有通風嘅陽臺地方。

相

類:夜來香屬
類:藤木
類:草本植物
類:四季常綠植物
類:灌木
類:香花樹種
類:花卉
類:觀葉植物
類:藥用植物
類:有毒植物
類:綠籬植物